Motata kry steeds salaris | Maroela Media
Die omstrede hooggeregshofregter Nkola Motata ontvang steeds ŉ maandelikse salaris, al bly hy by die huis terwyl die ondersoek oor sy dronkbestuurs opgeskort is.
The Star het Maandag berig Lusanda Ntuli, ŉ woordvoerder van hoofregter Mogoeng Mogoeng, het bevestig dat Motata nie geskors is nie. “Hy ontvang steeds ŉ maandelikse salaris,” het Ntuli gesê.
Die Regterlike Gedragskomitee Tribunaal, wat ŉ klag van rasisme teen Motata ondersoek, is in Februarie uitgestel hangende ‘n vraag na wetgewing wat verband hou met die tribunaal. Die gedeelte van die wetgewing wat gedaag word, bemagtig die president van die tribunaal om ŉ beampte van die Nasionale Vervolgingsgesag aan te stel om bewyse namens die tribunaal in te samel.
Die tribunaal moes Motata se gedrag ondersoek nadat hy in Januarie 2007 onder die invloed van alkohol bestuur en deur ŉ muur van die sakeman Richard Baird se huis in Sandton gebars het. Hy is in September 2009 in die Johannesburgse landdroshof skuldig bevind aan dronkbestuur.
Hy het glo tydens die voorval gesê: “Geen boer gaan my ondermyn nie. Hierdie was ŉ wit man se land, maar dit is nie meer nie.” Hy het glo ook aan ŉ metropolisiebeampte gesê om nie ŉ wit man te ondersteun nie.
Hy het die hooggeregshof in Pretoria genader om die tribunaal se ondersoek oor sy uitlatings te verhoed, maar sy aansoek was onsuksesvol. – SAPA
En Zuma se NOGSTEEDS daar is nie korrupsie nie!!!!!!!!!!!!!!!
Phillip Bruwer, na aanleiding van jou stelling dat hy steeds salaris ‘verdien’, dit sal punte vir jou werd wees as jy moeite sou doen om die betekenis van die woord ‘verdien’ vas te stel.
Kaylee · 4 jaar gelede
Dave, Phillip het bloot Ntuli se woorde aangehaal.
Baie dankie vir jou wysiging. Ons het die woord “verdien” met “ontvang” verander.
Lekker man Lekker. En die soustrein stoom voort………………..
Kyk mooi, sodra hy homself in ‘n hoek vasgeverf het gaan apartheid weer die skuld kry.
Nice..very, very nice…7 jaar vakansie…met pay !!!
Crime really DOES pay in SA!!!!